Starfish bied gerieflike selfsorgverblyf in 'n lieflike, ruim vakansiehuis in die privaat, veilige woonbuurt Paradise Beach in Langebaan.
Dié huis het 'n Griekse boustyl met see-uitsigte vanaf bykans elke kamer, en is stapafstand vanaf die strand. Die huis is smaakvol ingerig en beskik oor 4 slaapkamers, 3 badkamers en 'n oopplan-sitkamer, -eetkamer en -kombuis. Die kombuis het 'n yskas, oond, stoof en 'n mikrogolfoond. Volledige DStv is beskikbaar.
Die huis het braaigeriewe binne en buite en bied veilige parkeerplek. Paradise Beach is langs Club Mykonos, en doendinge in die omgewing sluit visvang, swem, fietsry, perdry en voëlkyk in.